2018 Ekainak 22, 23, 24
“HAIZETARA 2018” FANFARRE, BANDA ETA KALEKO MUSIKA LEHIAKETAREN 13. EDIZIORAKO DEIALDIA.
Ametx Erakunde Autonomoak antolatutako lehiaketa da “Haizetara, fanfarre, banda eta kaleko musika lehiaketa”.
2018ko ekainaren 22an, 23an eta 24an ospatuko da Haizetara lehiaketa/jaialdia, Amorebieta-Etxano udalerrian.
Haizetara 2018an parte hartu ahal izango dute, kaleko musika ikuskizunak garatzen dituzten musika talde guztiak, izena ematen badute eta antolatzaileek aukeratzen badituzte.
Izena emateko epea 2018ko apirilaren 9ra bitartekoa izango da. Horretarako, www.haizetara.com web orrian dagoen fitxa bete daiteke, edo zuzenean eskatu erreferentzia honetara joaz:
Haizetara jaialdiaren web orrian argitaratuko da talde zerrenda, 2018ko apirilaren 19tik aurrera.
Ostiralean, ekainak 22, arratsaldeko 19:30ean, Zelaieta parkean gauzatuko den taldeen aurkezpen ofizialerako ekitaldiak emango dio hasiera jaialdiari, eta amaiera, berriz, igandean, ekainak 24, eguerdiko 13:30ean izango den sari-banaketak. Taldeek ezinbestean bertaratu beharko dute ekitaldi bi horietara.
Antolatzaileek ostatua (ekainaren 22an, 23an eta 24an edo ekainaren 21an, 22an eta 23an), bazkaria (ekainaren 23an) eta afariak (ekainaren 22an eta 23an) eskainiko dizkiete parte hartzen duten taldeei.
Urteroko lehiaketarekin batera, jarduera paraleloak antolatuko ditu AMETX erakunde autonomoak (kontzertuak erakusketak…) lehiaketaren egitaraua aberasteko xedez eta kanpora begira oihartzun handiagoa izan dezan.